**Тақырыбы:** **Ысқырық тіс аралық дыбыстарды ажырату**

**Білімділік мақсаты:** Ысқырық дыбыстарды буында, сөзде, сөйлемдермен мәтінде дұрыс айтуға машықтандыру, сөздерге дыбыстық талдау жасау, ашық буынды сөздерді оқу, сұраққа жауап беру арқылы байласныстырып сөйлеу тілін дамыту.

**Түзету мақсаты:** Көру, есту, тактильді анализаторларды дамыту; ойлау процестерін, зейінін, есте сақтау қабілеттерін қалыптастыру; сөздік қорын толықтырып, сөз жасам дағдыларын жетілдіру.

**Көрнекілік:** айна, сюжетті суреттер, ұсақ қол моторикасын дамытуға арналған заттар, суреттер.

**Сабақтың барысы:**

**1.Ұйымдастыру кезеңі:**

 **Мотивациялық қозғаушы:**

Шұғылалы таңдаймыз,

Күлімдеген күндейміз,

Ережені ұмытпай,

Дұрыс анық дыбыстап,

Дыбыстарды ренжітпей,

Бәріміз дұрыс сөйлейміз,

Ренжуді білмейміз.

Балалар шаттық шеңберін құрып, бір – бірімен амандасып, жақсы көңілмен сабаққа кіріседі.

**2. Жаңа сабақ:**

 «С» дыбысының айтылу артикуляциясына тоқталу:

- С дыбысын айтқанда ерін езу тартып, күлген кездегідей тістер көрінеді.

- Тілдің ұшы төменгі тістердің түбіне тиеді.

- Тіл ортасы дөңестеніп, екі астыңғы тістерге жанасады.

- Деміміз тіл ортасынан шығады.

- Жабық дауыс шымылдығының дірілінен С дыбысы шығады.

**3. Тіл ұстарту.**

Сара келіп сабақтан,

Сан шаруаны тындырды,

Самаурынға салатын,

Сексеуілді сындырды.

Сазан балық қуырды,

Сауды сары сиырды.

**Тыңдаймыз, қайталаймыз.**

-Оң қолымыздың саусақтарымен:

Са – са- са – ызыңдайды маса,

Су –су-су –шөлдегенде ішкін су.

Ос-ос-ос –менің досым Айдос.

-Сол қолымыздың саусақтарымен:

За-за-за – ауа қандай таза.

Ыз –ыз-ыз- Анар жақсы қыз

Зу-зу-зу- мәтінді әдемі жазу

**4. Фонематикалық дұрыс есту қабілеттерін жетілдіру.**

 Сенің құлағың тыңдай біле ме?

 Мен С-З дыбысына байланысты сөздер айтамын, сен С-З дыбысының сөз басында, ортасында немесе аяғында кездесіп тұрған орнын айтасың.

 Сағат, сана, сиыр, ас, су, астық, сандық, аласа, сыпырғы, шаңсорғыш, үстел, жасыл, сабақ, құс, сайқымазақ, астау, Астана, есік, Есіл т.б.

**5.Сергіту сәті.**

 **Ырғақты жаттығу:**

Бойды бүкпей тік ұста,

Жай сол қолды сол жаққа,

Жай оң қолды оң жаққа,

Осылай бір байқа да,

Он шақты рет қайтала

6**.Тапқыр болсаң тауып көр:**

 Су астымен топталып,

 Жүрген мылқау көп халық,

 Жіберсең де жүзеді

 Ішек қарнын ақтарып (шабақ)

«Адымымды ірі алып,

Жерді ойып алмаймын.

Даусымды шығарып,

Жұртқа ылаң салмаймын» (тасбақа)

**7.»Сөз ойла, тез ойла» дидактикалық ойыны.**

«С-З» дыбысы бар аңдар: арыстан, жолбарыс, қасқыр, доңыз,

«С-З» дыбысы бар адам аттары: Сара, Серік, Зәуре

«С-З» дыбысы бар аспап: сыбызғы, сырнай, скрипка

«С-З» дыбыстары бар жемістер:

**8.Қорытынды:**

 -Қандай дыбыстарды дұрыс айтуға үйрендік?

- Достық туралы мақал-мәтелдер білесіңдерме?

**9.Бағалау:**

 Балалардың іс-әрекетінін бағалау. Оларды мадақтау. Смайлик тарату.